text: Blodpølse? Nej tak. And? Ja tak
  30 november 2012 kl. 12.08
  Flere får and til jul. Færre får blodpølse.
  Flere og flere får and som julemad. Færre får flæskesteg - og næsten ingen får blodpølse længere. Det viser den årlige forbrugeropgørelse fra Danmarks Statistik.
  I snit brugte vi i 2000 30 kroner på flæskesteg og ribbenssteg til jul, mens vi brugte 28 kroner på fjerkræ - hvoraf langt størstedelen var and.
  I 2010 brugte 37 kroner på flæskesteg og ribbenssteg - og 56 kroner på and og gås.
  Til gengæld gider vi ikke blodpølse mere.
  For 10 år siden brugte en husstand 2,40 kroner på blodpølse. I 2010 var tallet 40 øre!
  